20. ΝΟΜΟΣ υπ’ αριθ. 940 της 17/22 Νοεμ. 1943 Περί οργανικής συνθέσεως του προσωπικού των περιφερειακών οικονομικών υπηρεσιών του Κράτους. Άρθρ.2.-1.Δι’ αποφάσεων του Υπουργού των Οικονομικών δύνανται να συνιστώνται, καταργώνται, συγχωνεύωνται, προάγωνται ή υποβιβάζωνται Οικονομικαί Εφορίαι, Δημόσια Ταμεία, Τελωνεία και Εφορίαι Καπνού ως και να ορίζωνται ή μεταβάλωνται η τάξις, η έδρα, η περιφέρεια, η αρμοδιότης, η ονομασία και η σύνθεσις του προσωπικού αυτών άνευ αυξήσεως ή μειώσεως του αριθμού των οργανικών θέσεων τούτων, έτι δε να αναστέλληται η λειτουργία αυτών επί χρονικόν διάστημα καθοριζόμενον δια των αυτών αποφάσεων. 2.Εις εξαιρετικάς περιπτώσεις επιτρέπεται εις τον Υπουργόν των Οικονομικών, όπως δι’ αποφάσεώς του αναθέτη εις Γεν. Διοικητάς, Νομάρχας ή Οικονομικούς Επιθεωρητάς την ενέργειαν των κατά τα ανωτέρω μεταβολών εις περιφερειακάς Οικονομικάς Υπηρεσίας. Το άρθρ. 2 εκυρώθη δια της υπ’ αριθ. 313/1946 πράξεως Υπουργ. Συμβουλίου. Άρθρ.12.-1.Εφεξής αι εκάστοτε υφιστάμεναι κεναί θέσεις Τελωνειακών γραμματέων γ΄ τάξεως και ομοιοβάθμων δύνανται να πληρώνται δια διορισμού δοκίμων τοιούτων α)επί βαθμώ και μισθώ Υπουργικού γραμματέως β΄ τάξεως, εφ’ όσον κέκτηνται πτυχίον Νομικής (Αντί της σελ. 13) Σελ. 13(α) - 11 Οργανικές διατάξεις 30.Α.α.19-20 ή άλλης ισοτίμου τοιαύτης Σχολής ή της Χημείας, β)επί βαθμώ και μισθώ Υπουργικού γραφέως α΄ τάξεως, εφ’ όσον κέκτηνται απολυτήριον Γυμνασίου ή άλλης ισοτίμου τούτου Σχολής και άπαντα τα κατά τας κειμένας διατάξεις λοιπά προσόντα. Οι ούτω διοριζόμενοι δόκιμοι μετά συμπλήρωσιν ενιαυσίου υπηρεσίας διορίζονται οριστικώς εις τας κατεχομένας, παρ’ αυτών θέσεις κατά τας διατάξεις του άρθρ. 2 του υπ’ αριθ. 1344/38 Α. Νόμου. 2.Η υπηρεσία ως δοκίμων των κατά την παρ. 1 διοριζομένων λογίζεται ως διανυθείσα εις τον, εις ον διωρίσθησαν οριστικώς βαθμόν. 3.«Μόνιμοι τελωνειακοί γραμματείς γ΄ τάξεως επί βαθμώ Υπουργικού γραφέως α΄ τάξεως μετά την συμπλήρωσιν ενιαυσίου υπηρεσίας εις τον βαθμόν τούτον προάγονται εις τον βαθμόν του Υπουργικού ακολούθου, μετά δε την συμπλήρωσιν διετούς υπηρεσίας εις τον βαθμόν του ακολούθου προάγονται εις τον βαθμόν του Υπουργικού γραμματέως β΄ τάξεως: 4.Οι κατά την παρ. 1 και 3 του παρόντος Τελωνειακοί Γραμματείς Γ΄ τάξεως προάγονται εις Υποτελώνας ή ομοιοβάθμους, υπαρχουσών κενών θέσεων, μετά συμπλήρωσιν μεν διετούς υπηρεσίας εις τον βαθμόν του Υπουργικού Γραμματέως Β΄ τάξεως, εφ’ όσον κέκτηνται πτυχίον ανωτέρων Σχολών μετά συμπλήρωσιν δε τριετούς υπηρεσίας, εφ’ όσον δεν κέκτηνται τοιούτον. 5.(Μεταβατική διάταξις). 6.Εφεξής οι εν παρ. 4 του άρθρ. 4 του υπ’ αριθ. 2155/1939 Α. Νόμου μνημονευόμενοι υπάλληλοι προάγονται ή μετατάσσονται προαγόμενοι εις τον βαθμόν του Τελωνειακού Γραμματέως Γ΄ τάξεως επί βαθμώ και μισθώ Υπουργικού Γραμματέως Β΄ τάξεως, ανεξαρτήτως χρόνου υπηρεσίας. Ούτοι προάγονται εις τον βαθμόν του Υποτελώνου και ομοιοβάθμου κατά τας διατάξεις της παρ. 4 του παρόντος άρθρου. Αι παράγρ. 1,2,3,4 και 6 διετηρήθησαν εν ισχύϊ, της παρ. 3 τροποποιηθείσης ως άνω, δια της υπ’ αριθ. 330 της 13/14 Ιουλ. 1945 πράξεως Υπουργ. Συμβουλίου. Δια τας λοιπάς διατάξεις βλ. τόμ. 24. 